### 6.     Orientering om status på flexboligtilladelser, 1. halvår 2018

**Åbent**

Sagsnr.: 326-2013-35782       J.nr.: 03.01.04           Dokumentnr.:
326-2018-176151

**Sagstype**

Orientering.

**Resume og sagens baggrund**

Sagen giver en orientering om antallet af henvendelser om flexboligtilladelser
for 1. halvår 2018, jf. det nye administrationsgrundlag godkendt af
Kommunalbestyrelsen den 20. december 2017.

Administrationen skal give Teknik- og Miljøudvalget en
orientering hver halve år om omfanget af sager indenfor området. Såfremt det i
løbet af en 2-årige gyldighedsperiode opleves, at der sker en uheldig udvikling
i et område, fremlægges administrationsgrundlaget til drøftelse.

**Indstillinger**

Chefen for Plan, Byg og Miljø indstiller, at orienteringen
tages til efterretning.

**Behandling**

Teknik- og Miljøudvalget.

**Sagsfremstilling**

En såkaldt flexboligtilladelse har afsæt i
boligreguleringsloven og indebærer, at kommunen meddeler samtykke til, at en
helårsbolig benyttes til fritidsformål og senere kan vende tilbage til
helårsbeboelse. En flexboligtilladelse følger ejendommen. Tilladelsen er
gældende fra meddelelsestidspunktet og til det tidspunkt, hvor boligen igen er
i benyttelse som helårsbolig.

Nedenstående tabel viser en opgørelse for 1. halvår 2018 for
det samlede antal henvendelser, antal flexboligtilladelser og hhv. positive og
negative forhåndstilkendegivelser. Til sammenligning er vist tilsvarende tal
for 1. halvår 2017.

|  |  |  |
| --- | --- | --- |
|  | 1. halvår 2018 | 1. halvår 2017 |
| **Henvendelser i alt** | **52** | **47** |
| Flexboligtilladelser | 14 | 5 |
| Forhåndstilkendegivelse - positivt | 31 | 12 |
| Forhåndstilkendegivelse - negativ | 7 | 30 |

Som det fremgår af tabellen er det samlede antal
henvendelser stort set uændret. Men der er meddelt flere flexboligtilladelser
og givet flere positive forhåndstilkendegivelser.

Som bilag 1 er vedlagt oversigtskort, der angiver
flexboligsager fra tidligere administrationsgrundlag (cirkler) og
flexboligsager i 2018 (stjerner).

Administrationen oplever en øget interesse for flexboliger i
[adresse], [adresse] og Ulstrup (jf. bilag 1). Her giver administrationsgrundlaget -
i modsætning til tidligere - mulighed for flexboliger. Administrationen
vurderer, at udviklingen på nuværende tidspunkt ikke giver anledning til en
væsentlig ændret karakter af de pågældende områder.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - oversigtskort, sager vedr.flexboliger | 326-2018-217308 |